kardosdrur/scandi-wiki huggingface dataset:
Automatic Identification System

Automatic Identification System (forkortes AIS) er et maritimt radiosystem til automatisk identifikation af skibe og andre enheder i forbindelse med søfart. Systemet fungerer ved at fartøjer, som er udstyret med en AIS-radiotransponder med mellemrum udsender en digital radiobesked på et reserveret VHF-bånd. Beskeden indeholder blandt andet informationer om skibets navn, geografisk position, kurs, fart, dybgang m.v og kan modtages af andre AIS-radiotranspondere, som er indenfor rækkevidde. Modtagerens udstyr kan derefter præsentere informationerne om skibet på et display eller på et elektronisk søkort. Det er også muligt at sende tekstbeskeder via systemet, herunder f.eks. vejrmeldinger og navigationsadvarsler.

Udover at systemet kan bruges til navigation, kan man via land- og satellitbaserede AIS-transpondere, såkaldte base stations, modtage de kontinuerligt udsendte beskeder fra skibstrafikken, og derved få et detaljeret overblik over trafiksituationen. Dette åbner nye muligheder for at overvåge skibstrafikken og f.eks. foretage vurderinger af om farvandsafmærkningen er tilstrækkelig. I forbindelse med opklaring af søulykker og miljøulykker, kan de data som er indsamlet af systemet, være afgørende bevismateriale.

Se også 
 ECDIS — Electronic Chart Display and Information System
 GPS — Global Positioning System
 Radar

Eksterne henvisninger 

 Holdninger, fartøjssporing, database 
 Livekort med skibe

Radioteknik
Navigationsudstyr
Teknologiske systemer
Miranda Otto

Miranda Otto (født den 16. december 1967 i Brisbane i Australien) er en australsk skuespillerinde. Hun er mest kendt for sin rolle som Éowyn i Ringenes Herre.

Hendes første hovedoptræden var i filmen Emma's War fra 1986, hvor hun spillede en teenager, der flyttede til Australiens landområde under 2. verdenskrig. Efter et årti med god kritik for sine roller i australske film, fik hun Hollywoods opmærksomhed efter at have optrådt i biroller i filmene Den tynde røde linje (1998) and What Lies Beneath (2000). I førstenævnte, der var en storbudgetsfilm hvor hun havde en mindre rolle og spillede sammen med George Clooney og Sean Penn tilegnede hende roller uden for Australien. så som i Italien, hvor hun medvirkede som Ruth i den lavbudgets italienske film La volpe a tre zampe ("The Three-legged Wolf"), produceret i 2001 og sendt for første gang for i italiensk fjernsyn i marts 2009.

Ottos første Hollywoodrolle var overfor Harrison Ford og Michelle Pfeiffer i den amerikanske thriller What Lies Beneath i 2000. Hun spillede Mary Feur, en mystisk nabokvinde.

Hun spillede også overfor Dennis Quaid i Flight of the Phoenix fra 2004.

Miranda Otto er opkaldt efter en karakter i William Shakespeares Stormen. Hun er datter til skuespiller Barry Otto, og hendes søster Gracie er også skuespiller. 

Miranda har siden den 1. januar 2003 været gift med Peter O'Brien, og sammen har de datteren Darcey, der er født 1. april 2005.

Filmografi og priser

Referencer

Eksterne henvisninger 

 

Skuespillere fra Australien
Personer fra Brisbane
Sven Kramer

Sven Kramer (født 23. april 1986 i Heerenveen) er en hollandsk skøjteløber.

Personlige rekorder

Meritter

Referencer

Eksterne henvisninger 

 
 
 Sven Kramer på SkateResults.com 

Skøjteløbere fra Nederlandene
Deltagere for Holland ved vinter-OL 2006
Deltagere for Holland ved vinter-OL 2010
Deltagere for Holland ved vinter-OL 2014
Deltagere for Holland ved vinter-OL 2018
Personer fra Heerenveen
Medaljevindere ved vinter-OL 2018
Olympiske mestre fra Holland
Olympiske sølvmedaljevindere fra Holland
Olympiske bronzemedaljevindere fra Holland
Vilhelm Puck (1844-1926)

Vilhelm Carl Puck (7. februar 1844 i København – 8. august 1926 i Aarhus) var en dansk arkitekt virksom i den historicistiske periode.

Han var søn af murermester Peter Puck og Frederikke Sivertsen, var murersvend hos faderen i Horsens i tre år, blev elev hos N.S. Nebelong og blev optaget på Kunstakademiet i København i oktober 1861. Han gennemgik 1. og 2. bygningsklasse, ornamentklassen og arkitekturklassen og var elev indtil 1864. Fra 1865 drev han egen tegnestue i Aarhus og var samtidig konduktør hos kongelig bygningsinspektør V.Th. Walther. Han modtog støtte fra Den Reiersenske Fond 1870-71, der gik til en længere udlandsrejse. Tidligere havde Puck været i Norge 1864 samt Tyskland, Frankrig og Italien 1866, 1868. 

Han døde ugift og er begravet i Aarhus, men et andet familiemedlem med samme navn blev også arkitekt.

Værker 

 Ombygning af Årslev Kirke (1868)
 Restaurering af Galten Kirke (1868, senere nedrevet og erstattet af eget værk)
 Skt. Peders valgmenighedskirke, Bering (1874)
 Den folkelige Forsamlingsbygning, Østergade 12, Aarhus (1875, kontor- og boligejendom, flere gange udvidet)
 Villa, Thunøgade 2 A, Aarhus (1875, nedrevet)
 Udstillingsbygning, Aarhus (1876, nedrevet)
 Valdemarsgades Skole, Aarhus (1879, fra 1961 Brobjergskolen)
 Kapel på Nordre Kirkegård, Aarhus (1879, ombygget og udvidet)
 Restaurering af og nyt tårn til Brabrand Kirke (1880)
 Tårn til Sønder Årslev Kirke (1883)
 Sønder Galten Kirke (1884)
 Storring Kirke (1890)
 Teknisk Skole, Vestergade 14, Skanderborg (1896-97)
 Den Hørningske Stiftelse, Hørning (tilbygning til hospital)
 En del privatbygninger i Aarhus
Selskabspavillonen i Riisskov

Kilder 
 Henrik Græbe, "Vilhelm Carl Puck", i: Sys Hartmann (red.), Weilbachs Kunstnerleksikon, København: Rosinante 1994-2000.
 

 

Arkitekter fra Danmark
Personer fra København
Personer fra Aarhus
Danskere i 1800-tallet
Danskere i 1900-tallet
Historicistiske arkitekter
Kirkearkitekter
Neda Agha-Soltan

Neda Agha-Soltan () var en ung iransk kvinde, som den 20. juni 2009 angiveligt blev dræbt af regeringsstyrker under demonstrationerne efter det iranske valg, hvor Ahmadinejad blev genvalgt som præsident.

Hun deltog efter sigende ikke i demonstrationerne, da hun blev ramt af et skud. Hendes død blev optaget på video af mindst to tilskuere. Videoerne blev lagt på internettet, og hendes navn blev hurtigt et kampråb ved demonstrationer for reformer. Diskussioner om Neda på Twitter blev et diskussionsemne sidst på dagen.

Neda betyder "stemme" på farsi, og hun blev ironisk nok kaldt "Irans stemme".

Personer i Irans historie
Kirkeligt fællesråd

Kirkeligt fællesråd er et organ inden for Den Norske Kirke, og findes i alle norske kommuner. 

Rådet sammensættes af repræsentanter fra de valgte menighedsråd i kommunen. Rådets opgaver er at forvalte kirkegårde, kirkebygninger og kontorer for kirkelige ansatte. Rådets daglige virksomhed ledes af kirkeværgen. 

Rådet er arbejdsgiver for flere af de ansatte i kirken: Kirketjenere, gravere, klokkere, menighedssekretærer, organister, kontormedarbejdere; i praksis alle andre end præsterne og de statslig ansatte kateketer.

Den Norske Kirke
Nors Sø

Nors Sø ligger i Thy nordvest for Thisted tæt ved Nors. Søen er ligesom sin nabo Vandet Sø en karstsø. Den er blandt landets reneste søer og er da også kategoriseret som både lobelie- og kransnålalge-sø.

Nors Sø er en karstsø, og  har ingen tilløb og får derfor stort set alt sin tilstrømning fra sprækker i kalkbunden.  Søen har et  kantet omrids der kommer  af brud i undergrunden, hvor et saltlag der 2,5-3 km nede i jorden, der har skubbet sig op og  på et tidspunkt har brækket  den stive kalk, så det  i princippet er en slags  jordskælv.

Nors Sø og Vandet Sø er en del af Hanstholm-reservatet og blev i 2008 en del af Danmarks første nationalpark, Nationalpark Thy. De er en del af Natura 2000-område 24: "Hanstholm-reservatet, Hanstholm Knuden, Nors Sø og Vandet Sø" og er både habitatområde og fuglebeskyttelsesområde.

Særlig flora og fauna 
Nors sø har en helt særlig og usædvanligt rig og varieret flora. Dels er det en lobelie- og kransnålalge-sø, men den er også hjemsted for Danmarks eneste bestand af den meget sjældne vandplante Liden Najade (Najas Flexilis), som de sidste halvtreds år kun er konstateret her og indtil for få år siden i den nærliggende Vandet Sø. Danmark er forpligtet til at beskytte arten, hvor den findes. Nors Sø rummer desuden ansvarsarter og rødlistede arter, som f.eks. sortgrøn og gulgrøn brasenføde.

Tilstanden i Nors Sø er under forandring pga. for kraftig tilførelse af næringsstoffer, fra landbrug og især fugleekskrementer. Næringsstofferne giver øget algevækst og skygger for de sårbare planters fotosyntese og nye rodskud får svært ved at trænge frem. Badeaktiviteten forværrer situationen, idet sediment hvirvles op fra bunden og ligeledes skygger og skaber øget algevækst i vandsøjlen. Prognosen for Nors Sø er – sammen med flere klare søer i området – pt. vurderet ugunstig ifølge Naturstyrelsen (2011).

Nors Sø har en fin fiskebestand, domineret af gedde, aborre, skalle og ål samt mindre bestande af helt, hork og hundestejle. Smådyrsfaunaen i søen blev grundigt undersøgt i 1992, og her fandt man 153 forskellige arter – det største antal, som er rapporteret fra nogen sø i Jylland.

Eksterne kilder/henvisninger 

 Naturstyrelsen: Natura 2000-plan 2010-2015, Hanstholm Reservatet, Nors Sø og Vandet Sø
 Nationalpark Thy: Karstsø

Lobeliesø
Fredede arealer i Danmark
Søer i Thisted Kommune
EU-habitatområder i Danmark
Fuglebeskyttelsesområder i Danmark
Nationalpark Thy
Nors
Vester Vandet Kirke

Vester Vandet Kirke i Vester Vandet Sogn Thy menes første gang opført i 1100-tallet er en romansk langhusbygning med apsis af granitkvadre.

Kirkegården er omgivet af et gammelt kampstendige, som mod vest har to låger. Den sydligste af dem er flankeret af to 2 meter høje stolper

Våbenhuset blev opført 1833 i stedet for en ældre bygning af bindingsværk. Kirkens oprindelige vinduer og norddøren er fjernet, mens syddøren stadig er bevaret.

Klokkekammeret over vestgavlen blev opsat 1905 med det jernstøbte cirkelkors er opført i røde mursten og er afdækket med bly. Det blev opført i stedet for en tidligere klokkestabel, hvis grundsten med indskriften 1822 stadig er bevaret ved kirkens sydvestlige hjørne. Tidligere hang kirkeklokken i et fritstående klokkestabel af strandingstømmer sydvest for våbenhuset. Grundstenen med årstallet 1822 er bevaret.

Inde i kirken under korbuen står et fire meter højt standur med billede af en sandskude, som man på det tidspunkt sejlede med fra Danmark til Norge. Da kirken ingen tårn har, skænkede skudeejerne fra Klitmøller kirken uret, der er fremstillet 1754 af urmager Anders Christensen Heede, Øster Vandet.

Nord for kirken ligger Edshøjene, en gruppe gravhøje fra bronzealderen, hvorfra der er udsigt over Vandet Sø og klitplantagerne mod vest.

Sognepræster i Vester Vandet – Klitmøller – Øster Vandet 

 (nævnes 1469) Johannes Torkildsen
 (nævnes 1542) Peder Jensen Klitmøller
 (nævnes 1555) Peder Quie
 (nævnes 1561 og 1581) Mourits Christensen Møborg
 (nævnes 1599 og 1625) Christen Mouritsen Agerholm
 (nævnes 1637 og 1664) Peder Christensen Øland
 (ord. 15. jan 1673) Christen Pedersen Agerholm
 (1690-1730) Peder Roaldsen, Provst
 (1731-1734) Svend Hansen Hjortberg
 (1734-1765) Peder Knudsen Riber, Provst
 (1766-1768) Mathias Andresen Jensen
 (1768-1773) Michael Bertelsen Langballe
 (1773-1819) Nicolai Eeg, Provst
 (1819-1839) Christian Brandt Carstensen
 (1839-1852) Frederik Nicolai Severin Michelsen
 (1852-1872) Niels Vrigsted Hunderup, Provst
 (1872-1879) Poul Martin Møller
 (1879-1889) Jens Edvard Vilhelm Larsen
 (1889-1894) Rasmus Christian Madsen
 (1894-1906) Peder Christian Pedersen
 (1906-1914) Peter Østergaard
 (1914-1917) Hans Sigvard Jørgensen Hamlev
 (1917-1920) Jens Theodor Hansen Erck
 (1921-1926) Jens Christian Vinther
 (1926-1932) Aksel Emil Petersen
 (1932-1937) Niels Thun
 (1937-1946) Hans Emil Nicolai Skytte
 (1946-1962) Jens Peter Albert Christensen
 (1963-1984) Kaj Lyksholm

Sognepræster i Vester Vandet – Øster Vandet – Skinnerup 

 (1984-1994) Tommy Hegner
 (1994-) Maibrit Nygaard

Ekstern henvisning og kilde 
 Vester Vandet Kirke
 Vester Vandet Kirke på KortTilKirken.dk
 Vester Vandet Kirke i bogværket Danmarks Kirker (udg. af Nationalmuseet)

Kirker i Thisted Kommune
Kirker i Aalborg Stift
Kirker i Thisted Amt
Wilhelm von Hanno

Andreas Friedrich Wilhelm von Hanno (15. december 1826 i Hamburg – 12. december 1882 i Kristiania) var en norsk arkitekt.

Sin første uddannelse fik von Hanno af Hamburg-arkitekten Chateauneuf og arkitekturmaleren Gensler. Senere lærte han billedhuggerkunsten i Köln under professor Mohr og Köln-Domens Bygmester Zwirner. 1850 kom han til Kristiania, hvor opførelsen af Trefoldighedskirken efter hans forrige lærer Chateauneufs planer og tegninger straks blev overdraget ham. Den dygtighed, hvormed han udførte dette hverv, henledede opmærksomheden på ham og skaffede ham så megen sysselsættelse, at han besluttede at tage fast ophold i Kristiania, hvor der dengang udfoldedes en livlig byggevirksomhed.

Sammen med den ældre H. Schirmer opførte han således den tidligere hovedstationsbygning for Eidsvoldsbanen i gotisk stil. I fællesskab overtog de også restaurationen af Gamle Akers Kirke, en af Norges ældste levninger fra middelalderen, og flere af de statelige privatbygninger i Kristiania (bl.a. Hoppes og Peter Petersens gårde i Karljohansgade), som opførtes efter den store brand 1858, byggedes af dem, ligesom en hel del kirker og andre offentlige bygninger rundt om i landet opførtes efter deres udkast (Reknæs Hospital ved Molde, Børsen og Realskolen i Trondhjem).

Fra 1862 ophørte fællesskabet med Schirmer, og von Hanno virkede siden som en af de mest søgte Kristiania-arkitekter både i det offentliges og det privates tjeneste (Grønlands Kirke, bygningerne for den geografiske opmåling, Kunstforeningen og Kunstindustrimuseet, det militære samfund, Handelsstandens Forening og flere — alle i nåværende Oslo). Ved siden af sin arkitektvirksomhed drev han også et stenhuggeri, hvorfra flere monumenter er udgåede, således Meridianstøtten ved Hammerfest og flere gravmindesmærker. Han var tillige en dygtig arkitekturmaler og en søgt tegnelærer.

Eksterne henvisninger 

Arkitekter fra Norge
Historicistiske arkitekter
Personer fra Hamborg
Sing When You're Winning

Sing When You're Winning er den tredje britiske soloalbum (fjerde samlet) af den engelske popsanger Robbie Williams, udgivet i 2000.

Efter sit foregående album, I've Been Expecting You fra 1998, og under den følgende turné i 1999 begyndte Robbie Williams at arbejde med, hvad der skulle blive hans tredje studiealbum. Navnet på albummet er en reference til en berømt fodboldsang af samme navn (Williams er fan af Port Vale F.C.). Albummet dækker funktioner Williams fejrer vinde et trofæ på Chelseas stadion, Stamford Bridge. Den originale cd-udgivelse er ikke funktionen Williams 'navn eller albummets titel på forsiden, heller ikke det træk et spor notering på bagsiden. Dette blev ændret for fremtidige udgivelser.

Albummet blev certificeret som 8x Platin i England.

Charts 

Da albummet, Sing When You're Winning blev udgivet i august 2000, blev den straks et hit i England , toppede hitlistene og er certificeret 2x Platinum på sin første uge efter udgivelsen. Albummet toppede hitlisterne i New Zealand, Irland og Tyskland, og sikrede top ti placeringer i Argentina, Østrig, Australien, Finland, Mexico, Sverige, Schweiz. Albumbilledet er af fotografen Paul M. Smith, sammen med Robbie's komplette fodbold strip (herunder en underskrevet jockstrap), blev senere solgt til Robbie's Bid Det Sum auktion for at skaffe penge til hans velgørenhedsorganisation, Give It Sum.

Williams turnerede i England med Kylie Minogue i oktober og november 2000 udsolgt næsten alle steder, Robbie turnerede også rundt i Storbritannien og resten af Europa i sommeren 2001.

Albummet havde tilbragt 91 uger inde i UK Charts, der går på at sælge 2,4 millioner eksemplarer i Storbritannien alene blive certificeret 8x Platin fra BPI. Albummet blev det bedst sælgende album i 2000 i det land og den 51. Populære album i UK Music History. Albummet gik på at sælge mere end 6 millioner behov eksemplarer verden over.

Albummet fik lidt succes i USA, og toppede ved 110 på Billboard 200.

Modtagelse 

Første kritiske reaktion på Sing When You're Winning var positiv. På Metacritic, som tildeler en normaliseret rating ud af 100 til anmeldelser fra mainstream-kritikere, har albummet fået en gennemsnitlig score på 69, er baseret på 11 anmeldelser.

Eksterne henvisninger 
 

Album fra 2000
Robbie Williams-album
Oggy og kakerlakkerne

Oggy og kakerlakkerne (Oggy et les Cafards på fransk) er en tegnefilmserie fra 1998 om katten Oggy, som konstant er efterfulgt af tre kakerlakker. De tre kakerlakker vil altid gøre Oggy og hans ven Jack ondt, og de følger Oggy overalt, hvor han går.

Animerede tv-serier
Kakerlakker
Fiktive katte
Tv-serier fra Frankrig
Koekelbergbasilikaen

Koekelbergbasilikaen (fransk: Basilique du Sacré-Coeur eller Basilique de Koekelberg, nederlandsk: Basiliek van het Heilig Hart eller Basiliek van Koekelberg) er verdens femtestørste kirke. Basilikaen er 89 meter høj, 167 meter lang og bygget i art deco-stil. Basilikaen er verdens største art deco-bygning.
Kirken ligger i kommunen Koekelberg, som er en del af hovedstadsregionen Bruxelles.

Historie 
Basilikaen blev bygget for at fejre Belgiens 75-årsjubilæum som selvstændig stat. Kong Leopold 2. lagde den første grundsten i 1905 og i 1971 stod bygningsværket færdigt.

Eksterne henvisninger 
 Officiel Webside
 Virtuel rundtur i Koekelbergbasilikaen

Bruxelles
Kirker i Belgien
Sony Music Entertainment

Sony Music Entertainment (eller Sony Music eller blot SME) er verdens næststørste pladeselskab (efter Universal Music Group) og er ejet af Sony Corporation of America med hovedsæde i New York City. Sony Music har 44 nationale afdelinger i verden, heriblandt ét i København med dets officielle navn Sony Music Entertainment Denmark.

Historie 
Det der sidenhen skulle blive til Sony Music blev grundlagt i 1929 som American Record Corporation (ARC). ARC blev i 1938 opkøbt af det amerikanske tv-netværk (dengang radio-netværk) Columbia Broadcasting System (CBS), der dog valgte at fokusere på deres eget pladeselskab Columbia Records. Da CBS kun ejede rettighederne til navnet Columbia i USA og Canada, oprettedes CBS Records i 1961 til at operere uden for de to lande. I 1968 gik CBS og det japanske elektronikfirma Sony sammen om at grundlægge CBS/Sony Records. Den 17. november 1987 opkøbte Sony Corporation of America CBS Records, som omdøbte det til Sony Music Entertainment, og fik dermed også rettighederne til Columbia Records.

Sony Music Entertainment valgte i august 2004 at fusionere med den tyske mediekoncern Bertelsmann, som ejede Bertelsmann Music Group (BMG), for at oprette Sony BMG Music Entertainment. I oktober 2008 opkøbte Sony aktiemajoriteten i Sony BMG, og ændrede navnet til Sony Music Entertainment.

Danske underselskaber 
Den danske afdeling af Sony Music har følgende underselskaber:

 Genlyd
 Genlyd 2000
 Kick Music
 Grounded
 Heritage 
 aesthetic 
 EXPLOZA 
 Mermaid Records
 Pladecompagniet
 Replay Records
 Start

Referencer

Eksterne henvisninger 
 Sony Music Entertainment
 Sony Music Entertainment Denmark

 
Virksomheder i New York City
Vinterkrigen (film)

Vinterkrigen (finsk: Talvisota) er en finsk krigsfilm fra 1989. Filmen er baseret på Antti Tuuris roman med samme navn.

Handling 

Filmen skildrer de to brødre Martti og Paavo Hakala (Taneli Mäkelä og Konsta Mäkelä), som sammen med andre reservister fra Kauhava i oktober 1939 bliver indkaldt på grund af den øgende spænding mellem Finland og Sovjetunionen. Martti and Paavos tropper er underordnet det finske infanteriregimentet "Jr23", som næsten udelukkende består af mænd fra Södra Österbotten.

Den 30. november 1939 overskred russiske panservogne grænsen til Finland og hundredvis af bombefly kom flyvende over Helsingfors. Med knusende våbenmagt og uden forvarsel, slog Den Røde Hær til med fuld kraft. I over hundrede dage, den koldeste vinter i mands minde, kæmper de finske soldater i "Jr23" i stort mindretal og under umenneskelige forhold. Filmen blev udgivet i Finland og i Sverige på 50-årsdagen for Vinterkrigens begyndelse, som varede fra 30. november 1939 til 13. marts 1940.

Vinterkrigen skildrer krigens ubarmhjertige virkelighed med brutal og smertefuld realisme. Den regnes for at være en af tidens bedste og mest autentiske krigsskildringer. Filmen bruger også et stort antal af historisk korrekte våben og køretøjer, såsom kampvognen T-26, bombeflyet SB-2, jagerflyet Polikarpov I-16 og panserværnskanonen 37 PstK/36. Animerede specialeffekter blev brugt til at simulere lyssporsprojektiler.

Priser 
Pekka Parikka blev nomineret til en Gullbjørn i kategorien for bedste instruktør på Filmfestivalen i Berlin i 1990. 

På Jussi filmfestival samme år blev den tildelt 6 priser i følgende kategorier: 

 Bedste skuespiller i hovedrolle (Taneli Mäkelä) 
 Bedste koordinator (Raimo Mikkola) 
 Bedste instruktør (Pekka Parikka) 
 Bedste musik (Juha Tikka) 
 Bedste lydoptagelser (Paul Jyrälä og team) 
 Bedste skuespiller i birolle (Vesa Vierikko)

Filmen fik også en pris i kategorien for bedste mandlige hovedrolle i Rouen Nordisk Film Festival.

TV-serier 
En udvidet TV-version blev også fremstillet, bestående af 5 episoder, hver med en varighed på ca. 50 minutter. Serien er blevet vist tre ganger på finsk fjernsyn (1991, 1999 og 2009).

Rolleliste 
 Taneli Mäkelä – Martti Hakala
 Vesa Vierikko – Jussi Kantola
 Timo Torikka – Pentti Saari
 Heikki Paavilainen – Vilho Erkkilä 
 Antti Raivio – Erkki Somppi 
 Esko Kovero – Juho Pernaa 
 Martti Suosalo – Arvi Huhtala 
 Markku Huhtamo – Aatos Laitila 
 Matti Onnismaa – Veikko Korpela 
 Konsta Mäkelä – Paavo Hakala
 Tomi Salmela – Matti Ylinen
 Samuli Edelmann – Mauri Haapasalo 
 Vesa Mäkelä – Yrjö Haavisto 
 Aarno Sulkanen – Bataljonssjef Sihvo 
 Kari Kihlström – Jorma Potila
 Esko Nikkari – Yrjö 'Ylli' Alanen

Se også 
 Vinterkrigen

Eksterne henvisninger 
 

Film fra 1989
Film fra Finland
Film om 2. verdenskrig
Bahir

Bahir eller Sefer habbahir סֵפֶר הַבָּהִיר (he. "Klarhedens Bog") er et anonymt, mystisk værk.

Eksterne henvisninger 
 Den hebraiske Bahir på wikisource.org
 (The Kabbalistic Library of Giovanni Pico della Mirandola) 
 Engelsk oversættelse af R' Aryeh Kaplan (PDF) 
 Fuld engelsk oversættelse 

Jødedom
Knud Erik Fisker

Knud Erik Fisker, er en tidligere dansk fodbolddommer, der dømte 13 sæsoner i den danske Superliga, hvor det i alt blev til 212 kampe inden han faldt for aldersgrænsen på 45 år for topdommere. .
Som international dommer under FIFA dømte Fisker blandt andet en række kampe i Champions League.

Nordvest FC 
Efter endt dommerkarriere tiltrådte Knud Erik Fisker i marts 2008 som direktør i Nordvest FC, der er en eliteoverbygning af Holbæk..I februar 2009 – blot et år efter tiltrædelsen – ophørte samarbejdet med Nordvest FC.

Statistik

Referencer 

 Kampoversigt Internationalt 

Fodbolddommere fra Danmark
MBO Group

MBO Group (forkortelse af The Music Business Organisation) er en dansk paraplyorganisation indenfor musik- og underholdningsbranchen. Selskabet blev grundlagt i 2004 af Benny Bach og Michael Ritto, der tidligere har været chef for henholdsvis CMC Entertainment og Medley Records.

Nordisk Film blev i efteråret 2005 medejer af MBO Group, og Michael Ritto og Benny Bach indtrådte i direktionen. I sommeren 2008 forlader Benny Bach begge selskaber, og Michael Ritto opkøber hans aktiepost i MBO Group. I december 2008 stopper Michael Ritto som administrerende direktør for Nordisk Film, og vil fremover fortsætte som aktionær i MBO Group. I 2011 blev MBO Group opkøbt af Universal Music.

Selskaber
 A:larm Music
 CMC Entertainment
 Copenhagen Records
 Good Songs Publishing
 My Way Music
 Nordisk Special Marketing (NSM)
 Nordisk Trading Company (NTC)
 RecArt Music
 Music Business Norway
 Roxy Recordings

Referencer

Eksterne henvisninger
 Officiel hjemmeside

Musikvirksomheder
Danske virksomheder etableret i 2004